เตือนศูนย์ร้องเรียนสงฆ์เป็นดาบสองคม หวั่นพระถูกจ้องจับผิด-กลั่นแกล้ง
แนะจะทำอะไรควรหารือ มส.ก่อน,พระเมธีธรรมาจารย์ (ประสาร จนฺทสาโร) เลขาธิการศูนย์พิทักษ์พระพุทธศาสนาแห่งประเทศไทย กล่าวว่า จากการที่นายกรัฐมนตรีมอบหมายนายเทวัญ ลิปตพัลลภ รัฐมนตรีประจำสำนักนายกรัฐมนตรี ให้กำกับดูแลสำนักงานพระพุทธศาสนาแห่งชาติ (พศ.) นั้น นายเทวัญได้ให้สัมภาษณ์สื่อมวลชนว่า ได้หารือเรื่องที่จะดำเนินการเบื้องต้นกับ พศ.แล้ว มีเรื่องของบัตรประจำตัวประชาชนของพระ และการเปิดศูนย์รับเรื่องราวต่างๆของพระสงฆ์นั้น เป็นแนวคิดที่ดี มีประโยชน์ต่อการที่จะช่วยกันดูแลพระสงฆ์ให้ประพฤติปฏิบัติเรียบร้อย แต่อยากฝากว่า ระวังจะเป็นดาบสองคม เพราะการที่จะวินิจฉัยว่าพระสงฆ์ สามเณร มีพฤติกรรมเหมาะสมหรือไม่อย่างไรนั้น เป็นเรื่องละเอียดอ่อน และโดยเฉพาะฆราวาสจะมาเป็นผู้วินิจฉัยลงความเห็นก็ยิ่งน่าเป็นห่วง และพระก็อาจจะมองว่าเหมือนถูกจ้องจับผิดอยู่ตลอดเวลาจากใครบ้างก็ไม่รู้ในโลกโซเชียล บางทีก็อาจจะกลายเป็นการกลั่นแกล้ง จับผิด หรือการละเมิดสิทธิส่วนบุคคลได้ แม้พระสงฆ์จะเป็นบุคคลสาธารณะก็ตาม นอกจากนี้ในขณะที่ประเทศไทยยอมรับว่ามี 5 ศาสนาในประเทศ แต่ศูนย์ฮอตไลน์ควบคุมนักบวชในทางศาสนากลับจะมีเฉพาะควบคุมพระสงฆ์ในพระพุทธศาสนาเท่านั้น,เลขาธิการศูนย์พิทักษ์ฯ กล่าวต่อไปว่า ประเด็นที่น่าสนใจในเรื่องนี้ก็คือ จะทำอย่างไรภาครัฐจึงจะเป็นผู้ช่วยสนับสนุนให้คณะสงฆ์ได้ปกครองกันเองอย่างมีประสิทธิภาพตามหลักพระธรรมวินัย และทำอย่างไรรัฐมนตรีจึงจะช่วยคณะสงฆ์ในกิจการสำคัญๆ เช่น,1. การศึกษาสงฆ์ ทั้งแผนกนักธรรมบาลี สามัญศึกษา โรงเรียนการกุศล ศูนย์เด็กเล็ก รวมทั้งมหาวิทยาลัยสงฆ์,2. การเผยแผ่พระพุทธศาสนาให้มีเอกภาพและประสิทธิภาพ รวมทั้งกระบวนการผลิตพระนักเผยแผ่ และช่องทางที่จะสื่อถึงผู้คนให้ได้ไว และกว้างขวางมากขึ้น,3. การพระศาสนาในต่างประเทศ เรามีวัด พระสงฆ์ ชาวพุทธกระจายอยู่ทั่วทุกมุมของโลก และชาวต่างชาติก็สนใจเข้ามาศึกษาพระพุทธศาสนามากยิ่งขึ้น เรื่องนี้จะสนับสนุนบริหารจัดการอย่างไร,4. การส่งเสริมการวิปัสสนาธุระให้เข้มแข็ง มีเอกภาพ,ทั้งนี้การคณะสงฆ์นั้นมีหลากหลายมิติ อยากให้ใช้สัมมาทิฏฐิที่มีอยู่ศึกษาให้รอบคอบ กราบหารือมหาเถรสมาคม (มส.) แล้วค่อยออกมาเป็นนโยบาย ภายใต้ปรัชญาที่ว่า องค์กรไหนย่อมมีสิทธิปกครองตนเอง อย่าให้เป็นว่าฆราวาสมาปกครองพระ.
จากการที่นายกรัฐมนตรีมอบหมายนายเทวัญ ลิปตพัลลภ รัฐมนตรีประจำสำนักนายกรัฐมนตรี ให้กำกับดูแลสำนักงานพระพุทธศาสนาแห่งชาติ
ศูนย์พิทักษ์พระพุทธศาสนาแห่งประเทศไทย,สำนักงานพระพุทธศาสนาแห่งชาติ,เทวัญ ลิปตพัลลภ,พระสงฆ์,สามเณร,พระเมธีธรรมาจารย์,ประสาร จนฺทสาโร,ข่าวทั่วไป